Za hrvatsku alpsku skijašicu, vidite članak Janica Kostelić.
 *Za ostala značenja, vidi Janica (razvrstavanje).*

**Janica** (grčki: *Γιαννιτσά* {*Giannitsa, Yannitsa*}, makedonski: *Пазар*) je najveći grad u sjevernoj grčkoj Prefekturi Pela (Periferija Središnja Makedonija)

Karakteristike Janice
---------------------

Janica leži 56 km sjeverozapadno od Soluna - u ravnici rijeke Vardar.

Južno od Janice je do 1920-ih postojala plitko močvarno **Janičko jezero** ( **Jezero Loudias** ) koje je isušeno između 1928-1932. od strane  *newyorške Foundation Company*.

Nedaleko od grada nalaze se ostatci nekadašnje makedonske prijestolnice Pele, u kojoj je rođen i stolovao Aleksandar Veliki.

Za Otomanskog Carstva Janica, tada zvana Jenidže bila je značajni centar toga dijela Grčke. Iz tog vremena ostalo je nekoliko spomenika; *Grob Gazi Evrenosa* (u 19. vijeku njegov orginalni grob zamjenjen je današnjim mauzolejem), grob *Gazi Ahmeda bega*, *Velika džamija*, *Vojnička džamija*, *Evrenosov hamam*, i *Gradski toranj sa satom* (koji je danas pod zaštitom).

Velika atrakcija današnje Janice je tradicionalni sajam *Panađur* (grčki "Panijiri"), koji se održava svakog septembra.

Ime
---

Grad se zvao po turskom *Yenice-i Vardar* - Jenidže Vardar ('Novi grad Vardar') sve do februara 1926. kad mu je ime helenizirano u Giannitsa (Yannitsa).. Jenidže Vardar ne treba brkati sa gradićem Jenidže Karasu (Turski jezik: *Yenice-i Karasu* ) današnja Genisea, pored Ksantija mjestu poznatom po duhanu. Bugari Janicu zovu *Enidže Vardar* (Енидже Вардар) a Makedonci *Pazar* (Пазар).

Historija
---------

Pored Janice je vjerojatno postojala i bizantska utvrda, - no pravi značaj Janica je doživjela tek kad ju je odabrao otomanski general beg Gazi Evrenos za svoje sjedište negdje oko 1372. On je postao baza njegovih sljedbenika (Gazi) i važno tursko kulturno središte u 15. i 16. vijeku.

Janica je za vrijeme Borbi za Makedoniju na početku 20. vijeka bila poprište velikih borbi između gerilskih grčkih, bugarskih i makedonskih komitskih četa. Tu borbu je romansirala grčka književica Penelope Delta u svojem nacionalno - romantičarskom djelu *Tajne močvare* (to se odnosilo na Jezero Janica).
Janica je zadržala svoj potpuno tursko-orjentalni izgled sve do 1912. kad su je zauzeli Grci za Prvog balkanskog rata nakon Bitke kod Janice, tad je Janica i djelomično izgorjela.

Za vijeme Drugog svjetskog rata i okupacije grčke od strane Njemačke i Sila osovine
14 septembra 1944. 120 stanovnika Janice je pogubljeno u znak odmazde po naredbi njemačkog komandanta Friedricha Schuberta, i uz izdašnu pomoć domaćih kolaboracionista iz Sigurnosnog bataljona(Georgios Poulos). Tad je dio Janice namjerno popaljen.

Poznati sugrađani
-----------------

* Gazi Evrenos, osnivač turskog grada Jenidže (njegov mauzolej i danas stoji u centru grada)
* Gonos Giotas, (*1880 - 1911*) - grčki ustanik (komita) za vrijeme Borbe za Makedoniju
* Apostol Petkov ili kako su ga zvali *Sunce Enidže Vardara*, (*1869 - 1911*) - makedonski komita i vojvoda VMRO-a

Stanovništvo
------------

Po popisu stanovnika iz 2001. Janica je imala 26,296 stanovnika, Općina Janica ima 31,442 stanovnika i površinu od 208.105 km². Veća naselja u općini Janica su: Ampeleja (1,095 stanovnika), Melision (983), Pentaplatanon (956) i Paralimni (816). Na početku 20. vijeka većinu tadašnjeg stanovništva (9.599 ) činili su Turci i Makedonci uz nešto Grka, Vlaha i Roma. Nakon Grčko-turskog rata 1919-1922 etička slika Janice potpuno je izmjenjena jer se dobar dio grčkih izbjeglica iz Male Azije naselio u Janici, a tursko i makedonsko stanovništvo protjerano.

Galerija
--------

* Stara razglednicaStara razglednica
* Mitropolijska crkvaMitropolijska crkva
* Toranj sa satomToranj sa satom
* Mauzeloj bega EvrenosaMauzeloj bega Evrenosa
* Katolička crkva sv.Petra i PavlaKatolička crkva sv.Petra i Pavla

Povezano
--------

* Prefektura Pela

Izvori
------

1. ↑  Podatci Grčkog ministarstva unutrašnjih poslova ()
2. ↑  Eugene N. Borza, *In the shadow of Olympus: the emergence of Macedon* (1992) ISBN 0-691-00880-9, str. 289; Matthieu Ghilardi *et al.*, "Human occupation and geomorphological evolution of the Thessaloniki Plain (Greece) since mid Holocene", *Journal of Archaeological Science* **35**:1:111-125 (januar 2008)
3. 1 2  Vasilis Demetriades, "The Tomb of Ghāzī Evrenos Bey at Yenitsa and Its Inscription", *Bulletin of the School of Oriental and African Studies* (University of London) **39**:2:328-332 (1976); Eleni Kanetaki, "The Still Existing Ottoman *Hamam*s in the Greek Territory", *Middle East Technical University Journal of the Faculty of Architecture* **21**:1-2:81-110 (2005); citing M. Kiel, "Yenice-i Vardar. A forgotten Turkish cultural center in Macedonia of the 15th and 16th century", *Studia Byzantina et Neohellenica Neerlandica* **3**:300-329 (1971)
4. ↑  Institute for Neohellenic Research, "Name Changes of Settlements in Greece" Genitsa/Giannitsa
5. ↑  Demetriades, str. 329

Vanjske veze
------------

***Janica*** na Wikimedijinoj ostavi

* Službene stranice ()